किडनी देकर मां बचाएगी बेटी की जान
एक परिवार में इकलौती बेटी की तबीयत अचानक खराब हो गई। एमवाय अस्पताल में चेकअप कराया तो पता चला उसकी दोनों किडनी खराब हो गई हैं। तत्काल डायलिसिस कराया जिससे राहत मिली। अत्यंत गरीब परिवार की इस होनहार छात्रा की बार-बार डायलिसिस के कारण पढ़ाई भी छूट गई। डॉक्टरों ने कहा कि बालिका की जान बचाने के लिए किडनी बदलना होगी। यह सुन मां तुरंत एक किडनी देने को तैयार हो गईं। लेकिन समस्या भारी भरकम खर्च की आई। आसपास के लोगों ने 5 लाख 60 हजार रुपए इकट्ठा कर इलाज के लिए परिजन को दिए। अगले सप्ताह बॉम्बे हॉस्पिटल में किडनी ट्रांसप्लांट होगा।
जनसहयोग का यह उदाहरण दिखाया गोमा की फेल के रहवासियों ने। यहां नौवीं की छात्रा परीता (17) पिता डालचंद बंदिया की 9 फरवरी 2014 को सांसें फूलने के बाद अचानक बेहोश हो गई थी। एमवाय में चेकअप कराने पता चला उसे हाई ब्लड प्रेशर है। जांच कराने पर दोनों किडनियां भी खराब मिलीं। पिता मजदूरी करते हैं और मां चंद्रकला होस्टल में खाना बनाती हैं। मां ने बताया डॉक्टरों ने सलाह दी कि यदि उनकी दोनों किडनी अच्छी हों तो एक किडनी बेटी को दी जा सकती है। जांच में मां-बेटी का ब्लड ग्रुप एक ही निकला। महंगा खर्च उठाने के लिए पूर्व पार्षद नंदकिशोर पहाड़िया से संपर्क किया तो उन्होंने जन सहयोग से राशि एकत्र कराई।
चंद्रकला
परीता
hin_Deva hin_Deva hin_Deva mar_Deva hin_Deva